A. Názov kvalifikácie: mediátor

B. Číselné označenie (kód ISCO-08): 261

C. Povolanie, ktorého sa kvalifikácia týka: špecialisti v oblasti práva, psychológie a iných odvetví.  

D. Kvalifikačný štandard – 2619 mediátor (vysokoškolské vzdelanie druhého stupňa)

•	Kvalifikácia mediátora pozostáva z teoretických poznatkov a praktických zručností.
•	Teoretické poznatky a praktické zručnosti sú popísané v tabuľke 1. Kvalifikačná príprava. 
•	Pre výkon mediácie je nevyhnutné absolvovať prípravu v celom rozsahu uvedených okruhov bližšie špecifikovaných v tabuľke 1.  
•	Evaluačné kritériá sú uvedené v hodnotiacom štandarde (bod E).

Vzdelávanie mediátorov 

Rozsah: 200 hodín 
z toho teoretická príprava: 100 hodín 
z toho praktická príprava: 100 hodín 

Tabuľka 1. Kvalifikačná príprava v oblasti mediácie

50 hodín prezenčnej výučby  Interpersonálna komunikácia, teória konfliktov a psychologické aspekty riešenia konfliktov:
-	psychológia osobnosti a sociálna psychológia,
-	definícia konfliktu (v širšom a užšom zmysle), pozitivistické chápanie konfliktu, konflikt ako sociálny konštrukt,
-	typológie konfliktov,
-	konflikt ako proces (vývojové fázy konfliktu, eskalácia konfliktu),
-	jednostranný, skrytý a fixovaný konflikt,
-	základy interpersonálnej komunikácie, princípy kooperácie a súperenia v medziľudskom styku,
-	možnosti riešenia konfliktu – tradičné, alternatívne, resp. participatívne,
-	alternatívne riešenie konfliktov (vybraté možnosti – vyjednávanie, facilitácia, mediácia),
-	mediácia, jej princípy, proces, možnosti a limity
-	typy mediácie a jej uplatnenie, motivácia k riešeniu sporu mediáciou,
-	psychologické aspekty rodinnoprávnych sporov, psychológia osobnosti dieťaťa
-	základy komunikácie, neverbálna komunikácia a jej prejavy,
-	medziľudská komunikácia – prvý kontakt, formulovanie správ, aktívne počúvanie, identifikácia základných foriem ľudskej komunikácie (pasívna, asertívna, agresívna a pasívne agresívna, resp. manipulatívna komunikácia),
-	empatia a sociálna senzitivita,
-	efektívna komunikácia a bariéry v komunikácii,
-	techniky kladenia otázok,
-	spätná väzba v komunikácii.

50 hodín prezenčnej výučby 
Základy právneho poriadku: 
-	základy práva a právne odvetvia,
-	zákon o mediácii a súvisiace predpisy,
-	vybrané ustanovenia občianskeho, obchodného, pracovného a rodinného práva,
-	základné informácie o odvetviach občianskeho, pracovného, obchodného a rodinného práva, prierez správnym poriadkom,
-	základné typy zmlúv, ich tvorba a podstatné obsahové náležitosti,
-	úprava občianskoprávnych, záväzkovoprávnych a pracovnoprávnych vzťahov  (zmluvy a dohody, podmienky platnosti, forma, podstatné a iné obsahové náležitosti, plnenie zmlúv), 
-	úprava rodinnoprávnych vzťahov (najmä najlepší záujem dieťaťa, striedavá osobná starostlivosť, vyporiadanie podielového a bezpodielového spoluvlastníctva, vyživovacia povinnosť, rodinnoprávne spory s cudzím prvkom),
-	spotrebiteľské spory,
-	 plynutie a prerušenie plynutia premlčacích lehôt, preklúzia,
-	občianske právo procesné (vybrané ustanovenia nového sporového a nesporového poriadku),
-	právna pomoc pre osoby v materiálnej núdzi,
-	cezhraničné spory.

	50 hodín prezenčnej výučby 
Tréning sociálnych zručností, pravidlá správania sa mediátora: 	
	-	sociálna percepcia v medziľudskom styku,
-	asertívne správanie,
-	princípy kooperatívneho vyjednávania, náročné situácie pri vyjednávaní,
-	vedenie procesu mediácie, osvojenie jednotlivých fáz mediačného procesu,
-	náročné situácie pri vedení mediačného procesu (zvládanie nesúhlasu, transformácia sťažností a agresie do neutrálnych výrokov, pozitívne formy nesúhlasu, eliminácia a tlmenie eskalácie sporu, práca s nerovnováhou moci v mediácii, ovplyvňovanie atmosféry počas riešenia konfliktu, oddelené stretnutie),
-	sebareflexia a schopnosť flexibility v mediačnom procese,
-	zvládanie vlastných negatívnych emócií a neutralita (nestrannosť) v mediácii,
-	etický kódex mediátora.

50 hodín prezenčnej výučby 
Vedenie procesu mediácie, príprava dohôd:
- fázy mediačného procesu,
- spory vhodné na mediáciu,
- rola mediátora,
- vedenie mediačného stretnutia,
- spolupráca pri vedení mediačného stretnutia,
- dohoda o riešení sporu mediáciou,  dohoda o začatí mediácie, mediačná dohoda (formálne a obsahové náležitosti, účinky).

	
Popis je v súlade so zákonom č. 420/2004 Z. z. o mediácii a o doplnení niektorých zákonov v znení neskorších predpisov a so súvisiacimi predpismi. 

E. HODNOTIACI ŠTANDARD

•	Účastník vzdelávania v mediácii absolvuje záverečnú skúšku, ktorá pozostáva zo záverečného testu (hodnotenie teoretických znalostí) a praktickej časti (riešenie prípadovej štúdie vrátane priebežného hodnotenia simulovaného vedenia procesu mediácie v rámci poslednej časti vzdelávacieho programu – „vedenie procesu mediácie, príprava dohôd“ -  formou videoanalýzy), ktorá preukáže mieru osvojenia praktických a sociálnych zručností). 
•	Kritériom hodnotenia pri teoretických vedomostiach je hranica 75% správnych odpovedí v teste.
•	Kritériom hodnotenia praktických a sociálnych zručností je úspešné vyriešenie prípadovej štúdie vrátane zvládnutia procesu mediácie (účastník preukáže schopnosť riešiť konkrétne zadaný prípad a viesť mediačný proces, má schopnosť identifikovať kľúčové body procesu, schopnosť efektívne komunikovať a schopnosť sebareflexie v rámci mediačného procesu).
•	Podľa § 9 ods. 3 zákona č. 420/2004 Z.z. o mediácii a o doplnení niektorých zákonov v znení neskorších predpisov odborná príprava mediátora sa končí odbornou skúškou, ktorou sa posudzujú odborné vedomosti, schopnosti a zručnosti mediátora. Ak uchádzač na odbornej skúške neuspeje, má bez opakovania odbornej prípravy právo najneskôr do jedného mesiaca, odkedy na odbornej skúške neuspel, vykonať opakovanú skúšku. Ak uchádzač ani na opakovanej skúške neuspeje, má právo na preskúšanie Ministerstvom spravodlivosti SR. Uchádzač, ktorý neuspeje na opakovanej skúške ani pri preskúšaní Ministerstvom spravodlivosti SR, sa o vykonanie ďalšej odbornej skúšky môže uchádzať až po opätovnom vykonaní odbornej prípravy, a to najskôr po uplynutí jedného roka od vykonania neúspešnej opakovanej skúšky.Vzdelávací program zodpovedá nárokom uvedeným v kvalifikačných požiadavkách a hodnotiacich kritériách (minimálna požiadavka vzdelávacej úrovne ISCED 5A). 

Hodnotiace kritéria:
Teoretické okruhy:
1.Interpersonálna komunikácia, teória konfliktov a psychologické aspekty riešenia konfliktov:
-	definícia konfliktu, 
-	typológie konfliktov,
-	konflikt ako proces, 
-	základy interpersonálnej komunikácie,
-	alternatívne riešenie konfliktov, 
-	mediácia, jej princípy, proces, možnosti a limity,
-	typy mediácie a jej uplatnenie s ohľadom na špecifiká psychologických aspektov rodinnoprávnych sporov,
-	medziľudská komunikácia, efektívna komunikácia (vyjadrovanie, počúvanie, sumarizácia, reflexia výrokov, preformulovanie, empatia, stimulovanie aktivity účastníkov).

2. Základy právneho poriadku: 
-	prehľadné vedomosti o základoch práva a  odvetviach občianskeho, pracovného, obchodného, rodinného práva a predpisov určených na ochranu spotrebiteľa,
-	vedomosti pre zostavenie dohody v občianskom, rodinnom, pracovnom a obchodnom práve (podmienky platnosti, forma, podstatné a iné obsahové náležitosti),
-	dôkladná znalosť právnych predpisov regulujúcich mediáciu,
-	znalosť špecifík a riešenia sporov s cudzím prvkom.

3. Tréning sociálnych zručností, pravidlá správania sa mediátora: 
        Sociálne zručnosti so zameraním na mediáciu:
-	identifikácia a definovanie kľúčových bodov mediačného procesu (obsah sporu, záujmy strán, definovanie postoja účastníkov mediácie)
-	vedenie mediačného procesu (prvý kontakt, úvodná dohoda, aktívne počúvanie a sumarizácia, definovanie spoločných a odlišných záujmov, stimulácia spolupráce, podpora tvorby návrhov riešenia, tvorba dohody, písanie mediačnej dohody, pozitívne ukončenie), oddelené stretnutie
-	sebareflexia vlastného správania, sebaregulácia pri kontakte s účastníkmi sporu (neutralita / nestrannosť),
-	znalosť etického kódexu mediátorov.

4. Vedenie procesu mediácie, príprava dohôd:
-      nadobudnutie profesionálnych zručností so začatím, vedením i skončením mediačného procesu,
-      získanie vedomostí o teoretických východiskách, fázach a prostriedkoch mediácie,
-      schopnosť identifikovať kľúčové body procesu,
-      schopnosť efektívne komunikovať,
-      schopnosť pripraviť dohody po formálnej i obsahovej stránke.